(ซีรีส์จาก NETFLIX)
ฉันชอบงานศพ
ตั้งแต่โตพอจะอ่านข่าวมรณกรรมรู้เรื่อง นี่ก็ไปงานศพแล้ว
"พระเจ้าเป็นที่พักพิงและพละกำลัง…"
นายกเทศมนตรีวอล์คเกอร์ถูกฆ่า และฉันรู้ว่าฆาตกรอยู่ในนี้
ยืนทำไม่รู้ไม่ชี้อยู่ท่ามกลางพวกเรา กำลังวางแผนขั้นต่อไป
คอยจับตาดูฉันทุกความเคลื่อนไหว
ฉันรู้ว่าใกล้พบความจริงแล้ว
ฉันได้ชิ้นส่วนของปริศนาครบถ้วนแล้ว
แค่ต้องต่อให้มันเป็นรูปขึ้นมา
ฉันต้องมองข้ามน้ำตาและฉากหน้าเศร้าโศกอาลัย
ที่ผ่านมาฉันอาจเสียรู้และพ่ายต่อกลอุบาย
แต่เรายังไม่ได้เดินหมากตาสุดท้าย
ฆาตกรจะต้องพลาด…
และฉันจะพร้อมรอตรงนั้น
ยังเฉียบคมเหมือนเดิมเลยนะ ศิษย์ผมเปียของลุง
ลุงเฟสเตอร์
(บทที่เจ็ด) ("ถ้าป่านนี้ยังไม่สาปกัน")
ลุงซุ่มดูหนูมาตั้งแต่เมื่อไหร่
ลุงเพิ่งมาถึงเมืองเมื่อเช้า แล้วก็เจอคลื่นความหลังทันที
นึกว่าลุงไม่ได้เรียนเนเวอร์มอร์
ไม่ได้เรียน พ่อหลานเอาสมองไปหมด
แต่ลุงก็ชอบโผล่แว้บมาให้ตกใจเล่นๆ
ส่วนใหญ่จะโดดลงมาจากเพดาน คาบมีดไว้ในปาก
- แค่คอยย้ำให้เขาระวังตัวน่ะ - แน่สินะ
พ่อหลานบอกลุงแล้วว่าเกิดอะไรขึ้น
สัตว์ประหลาด ฆาตกรรม โกลาหล
สนุกสุดๆ
ลุงบอกเขาว่ามีงานต้องทำที่บอสตัน แต่จะแวะมาดูหลานให้
งานแบบไหน
งานแบบที่ต้องหาที่กบดานเงียบๆ สักวันสองวัน
เพิงนี้เป็นของเพื่อนหนู
หาเพื่อนได้จริงๆ ด้วยแฮะ
เจ้าหนูน่าสงสารนั่นได้นอนในถุงห่อศพกลับบ้านแน่
- ชอบจังเลย ที่ซ่อนแถมของว่าง - ผึ้งกำลังจำศีล
ยูจีนรักเจ้าพวกนี้เหมือนลูก
แปลว่าห้ามกินเด็ดขาด!
คือว่า…
เวลาหลานจ้องเขม็งเอาเป็นเอาตายแบบนั้น
ทำให้คิดถึงแม่เขานะ
พูดถึงเรื่องน่ากลัว…
รู้หรือยังว่ากำลังรับมือ กับสัตว์ประหลาดประเภทไหน
หนูยังระบุไม่ได้
เขาเรียกว่าตัวไฮด์
แบบเจคิลกับไฮด์เหรอ
ลุงเคยเจอมาก่อนเหรอ
เคยสิ
เมื่อปี 1983 ตอนไปพักผ่อนที่ สถาบันรักษาอาชญากรฟั่นเฟือน ณ ซูริค
โดนผ่ากลีบสมองครั้งแรก
แต่อย่างว่า ผ่ากลีบสมองก็เหมือนไปสัก ครั้งเดียวไม่เคยพอ
เล่าเรื่องไฮด์มาหน่อย
โอลก้า มาลาโควา
หูย คนนี้เพียบพร้อม
ความสวย ความฉลาด และมีใจชอบนอนกับศพ
โอลก้าเคยเป็นนักเปียโนคลาสสิก
จนกระทั่งคืนหนึ่ง เธอแปลงร่างกลางเพลงโซนาต้าของโชแปง
สังหารคนดูไปสิบกว่าราย
กับนักวิจารณ์ดนตรีอีกสามคน
อะไรกระตุ้นเหรอ หรือว่าจู่ๆ ก็แปลงร่างเอง
ไม่รู้เลย
ลุงได้เจอเธอแค่เวลาช็อตไฟฟ้าบำบัดเป็นกลุ่ม
หนังสือของคนนอกกรอบเล่มไหนๆ ไม่เคยมีบันทึกถึงไฮด์
ทั้งที่เนเวอร์มอร์ขึ้นชื่อว่า มีหนังสือพวกนี้เยอะที่สุดแล้วนะ
ลองอ่านบันทึกของนาธาเนียล ฟอล์คเนอร์รึยัง
ก่อนที่เขาจะก่อตั้งเนเวอร์มอร์
ฟอล์คเนอร์เดินทางไปทั่วโลก เก็บข้อมูลชุมชนนอกกรอบทุกแห่งที่เจอ
ลุงรู้ได้ไงเนี่ย
คิดว่าสมัยนี้พ่อแม่นัวเนียกันหนักมากแล้วสินะ อู้หู
คืนหนึ่งลุงแวะไปหอโกเมซโดยไม่ได้บอกก่อน
เอาเป็นว่าไม่ใช่แค่ไปขัดจังหวะ เล่นปาหมอนก็แล้วกัน
ลุงเฟสเตอร์
บันทึกนั่นอยู่ไหน
ห้องสมุดไนท์เฉด
พ่อของหลานพาลุงไปอยู่ในนั้น บอกว่าให้พักยาวๆ หน่อย
ตอนนั้นแหละ ลุงเจอตู้เซฟเล็กๆ น่ารัก
นึกว่าในนั้นจะมีเงินสดหรือเพชรนิลจินดา แต่กลับเจอแค่บันทึก
คืนนี้เราจะแอบเข้าไปในห้องสมุดไนท์เฉด
ระหว่างนี้ ซ่อนตัวไปก่อน
ถ้ามีใครมาเจอลุงเข้า
หนูจะตัดญาติกับลุง และไปรับเงินรางวัลเบาะแสแจ้งจับลุง
หลานลุงต้องอย่างนี้
อย่ายุ่งกับผึ้ง
นิยายของฉันเริ่มจากเป็นเรื่องสมมติสุดบิดเบี้ยว
แต่ความจริงกลับทำให้เรื่องนี้ กลายเป็นกระจกส่องสะท้อนชีวิตฉันเอง
การไปที่คฤหาสน์เกทส์ ทำให้ฉันเกิดคำถามมากมาย
ถ้าลอเรล เกทส์ตายไปตั้งแต่ 20 ปีก่อน ใครนอนอยู่ในห้องนั้น
ทำไมเขาถึงมีภาพถ่ายฉัน
และเขาเกี่ยวข้องกับไฮด์ยังไง
แต่ไม่ว่านั่นจะเป็นใคร เขาพร้อมฆ่าเพื่อเก็บความลับแน่นอน
กู๊ดดี้ทำนายไว้ว่าภารกิจเสาะหาความจริงนี้ จะเป็นหนทางเดียวดาย
แน่ละ กู๊ดดี้หายหัวไปเลยเวลาที่ฉันต้องการตัว
คนตายก็น่ารำคาญและพึ่งพาไม่ได้ พอๆ กับคนเป็น
หวัดดี
โทษที ฉันนึกว่าเธอยังอยู่ที่ งานศพนายกเทศมนตรีวอล์คเกอร์
ฉันออกมาตั้งแต่ดินแตะโลงเขา
ฉันหายาทาเล็บสีเงินยวงเหมือนดวงจันทร์ไม่เจอ
ขอดูในห้องได้มั้ย
โยโกะจะจัดปาร์ตี้ ทำเล็บมือเล็บเท้าให้เพื่อนในกลุ่ม
นี่เป็นครั้งที่สามในรอบ 24 ชั่วโมง ที่เธอลืมของไว้ในนี้
แล้ว…
เธอเป็นยังไงบ้าง
ความวิเวกเหมาะกับฉันดี
ไม่มีสิ่งกวนใจน่ารำคาญ ฉันก็เขียนนิยายใกล้จะเสร็จแล้ว
ฉันคือสิ่งกวนใจน่ารำคาญเหรอ
- เธอมีนิสัยน่ารำคาญหลายอย่าง - เช่นอะไร
เธอหัวเราะคิกคักเวลาแชท ซึ่งเธอเสพติดมันทั้งวันทั้งคืน
อย่างน้อยก็ไม่ใช่เสียงเครื่องพิมพ์ดีด ดังตอกหัวจนไมเกรนจะกิน
เวลาเธอไม่ขบเขี้ยวกัดฟัน เธอก็ละเมอคำราม
เทียบกับไปนั่งเล่นเดี่ยวเชลโล่ตอนดึกน่ะนะ
เธอรับงานชมรมและกิจกรรมมาเยอะ แล้วก็บ่นไม่หยุด
ก็ยังดีกว่าเธอที่หมกมุ่นกับเรื่องสยองทุกอย่าง
เธอฉีดน้ำหอมแรงจนวางยาสลบคนได้ทั้งหมู่บ้าน
นั่นแค่เท่าที่คิดได้ทันทีนะ
งั้นฉันคงโชคดีแล้วสินะ เพื่อนซี้คนใหม่ไม่พยายามหาเรื่อง
หาอันตรายมาใส่ตัวทุกคนที่เข้าไปพบเจอ
อันที่จริง โยโกะกับฉันเข้ากันได้ดี จนเขาอ้อนขอให้ฉันเป็นรูมเมทคนใหม่
อย่างถาวร
- เอาเลยไม่ต้องเกรงใจ - วิเวกวังเวงให้เพลินเลย เวนส์เดย์
มันจะวิเวกได้ยังไงถ้าเธอยังอยู่
ลุงเฟสเตอร์
ลุงเฟสเตอร์เป็นใคร
นายมาทำอะไรที่นี่
ฉันเป็นสมาชิกไนท์เฉด งั้นก็ไม่ต้องบอกเหตุผลกับเธอ
เธอล่ะมีข้ออ้างอะไร ที่มาแอบซุ่มในนี้ตอนดึกๆ ดื่นๆ
หาข้อมูล
เรื่องสัตว์ประหลาดเหรอ
จะช่วยบอกประหยัดเวลา
ในนี้ไม่มีอะไรเกี่ยวกับเจ้าตัวนั้น
มันบังเอิญดีจังนะ
รู้ไหมว่าปัญหาของเธออยู่ตรงไหน
ฉันก็อยากฟังความเห็นเจาะลึกของนาย
เธอไม่รู้ว่าใครคือเพื่อนแท้
ฉันอยู่ข้างเธอมาตั้งแต่วันแรก
ฉันช่วยชีวิตเธอไว้เลย
ฉันเชื่อทฤษฎีต่างๆ ของเธอตอนที่ไม่มีใครเชื่อ
แล้วฉันได้อะไรตอบแทน มีแต่ระแวงใส่กันและคำโกหก
ก็ได้ อยากได้ความจริงใจใช่มั้ย รับให้ไหวละกัน
นายอยู่ด้วยทุกครั้งที่สัตว์ประหลาดโจมตี
เริ่มตั้งแต่โรวันที่งานเทศกาลเก็บเกี่ยว
พอถึงวันรวมใจ
นายมาถึงที่เกิดเหตุภายในไม่กี่นาที หลังจากที่สัตว์ประหลาดหายไป
แต่นายยืนยันว่าไม่เห็นตัวมัน
เพิ่งรู้ว่าอยู่ใกล้จุดเกิดเหตุก็ผิดด้วย
แล้วยังมีความหมกมุ่นวาดภาพ
นายวาดสัตว์ประหลาดเป็นสิบๆ ภาพ แต่นายไม่เคยเห็นตัวมัน
นายอ้างอย่างนั้น แต่นายวาดแม้แต่ที่อยู่ของมัน
แล้วพอยูจีนไปสำรวจ…
นายก็พยายามฆ่าเขา เขาจะได้ไม่เอาความลับของนายไปแฉ
คิดว่าฉันจะทำร้ายยูจีนได้เหรอ
อย่าลืมว่านายโผล่มาโดยบังเอิญที่สุด
หลังจากไทเลอร์โดนโจมตีที่คฤหาสน์เกทส์
ถ้าฉันเป็นสัตว์ประหลาด
ทำไมฉันยังไม่ฆ่าเธอล่ะ
เพราะเหตุผลที่ฉันเองก็ไม่เข้าใจ หรือไม่อยากยอมรับ แต่เหมือนนายจะชอบฉัน
มีอะไรให้ชอบ
ซุ่มดูอยู่นานแค่ไหนแล้ว
นานพอจะสัมผัสความตึงเครียด ระหว่างเธอสองคนได้
เด็ดดวง!
เอาจริง โคตรตึงแบบขวานสับทีเดียวขาด
เสียงปลายนิ้วเดินอันแสนคุ้นเคย
ว่าไง ธิง
ยังไม่หายโกรธเรื่องงานที่คาลามาซูอีกเหรอ
ไม่ใช่ความผิดฉันนะ
นายบอกว่าเปิดเซฟได้ใน 30 วินาที
ห้านาทีผ่านไปเรายังยืนโด่อยู่ที่เดิม
ก็นายมันนิ้วอ้วง
พอที
ปล่อยเขา
เอาบันทึกให้หนูดู
นี่ไง
อิกกี้เคยเป็นมือขวาของฟอล์คเนอร์
เขาฝึกชมรมไนท์เฉดทั้งช่วงอายุคน
และข้างหลังอิกกี้ อิตต์…
ต้องรอจนหลับเลยไหม หรือจะเปิดเซฟได้ไวๆ
ชักจะเหมือนงานที่คาลามาซูอีกละ
ห้องพักที่นี่แจ๋วดีนะ
หาห้องเดี่ยวมาได้ยังไง
อดีตรูมเมทของหนู รับนิสัยแย่ๆ สร้างมลพิษของหนูไม่ได้
นี่ไง
ฟอล์คเนอร์บรรยายว่าไฮด์เป็นศิลปินโดยกำเนิด
และมีนิสัยเจ้าคิดเจ้าแค้นพอกัน
เกิดจากการกลายพันธุ์ ยีนไฮด์จะสงบ จนกว่าจะมีเหตุรุนแรงกระทบใจเข้าไปปลุก
หรือถูกปลดล็อกจากการใช้สารเคมีหรือสะกดจิต
เมื่อทำแล้วไฮด์จะมีสายใยผูกพันกับผู้ปลดปล่อย
ซึ่งมันเข้าใจว่าเป็นนายของมัน
มันจะกลายเป็นเครื่องมือที่ยินยอมรับใช้ทุกเรื่อง
ไม่ว่าเจ้านายจะต้องการสิ่งใด
ใครก็ตามที่พร้อมจะปลดล็อกตัวไฮด์ เป็นพวกป่วยจิตขั้นกว่า
แปลว่าหนูไม่ได้ต้องหาฆาตกรคนเดียว แต่ต้องหาสองคน
ทั้งสัตว์ประหลาดและนายของมัน
ไม่ได้คิดจะทำให้ตกใจนะ
หนูแค่กำลังเขียนนิยาย
อีนิดมาขอย้ายไปอยู่กับโยโกะ ตลอดช่วงปีการศึกษาที่เหลือ
เหรอคะ
ทุกครั้งที่นักเรียนทะเลาะกัน
ครูอยากฟังเรื่องที่เกิดขึ้นจากมุมมองทั้งสองฝั่ง
เธอสองคนดูซี้กันอย่างกับสองโจร
สุดท้ายโจรก็ต้องเล่นงานกันเอง หนูเคยเห็นมากับตา
อยากเปลี่ยนเรื่องยังไงก็ตามใจ แต่เราทั้งคู่รู้ดีว่าเธอแคร์อีนิด
เธอก็ต้องยอมรับว่าอีนิด จุดประกายความอบอุ่นในตัวเธอจนได้
ไม่ต้องกลัวจ้ะ แค่ประกายนิดเดียว
ในสายตาทั่วไปแทบไม่มีใครมองเห็น แต่…
ครูสังเกตนะ
ประสบการณ์ชีวิตเด็กหอ
ส่วนหนึ่งคือการผูกมิตรกับคนที่ ปกติแล้วเราจะไม่มีโอกาสได้สนิทกัน
และมิตรภาพเหล่านั้น มักจะกลายเป็นความผูกพันไปชั่วชีวิต
อยากผูกก็ซื้อเชือกสิ
มันยอมรับยากนักเหรอว่าเธอได้เพื่อนมาคนหนึ่ง
พอตอนนี้เขาหายไป เธอก็อาจจะคิดถึงเขาขึ้นมาจริงๆ
อยู่คนเดียวก็ไม่ตาย
รอดมาตลอด
ถ้าเธอตัดสินใจแบบนั้น ครูจะยื่นแบบฟอร์มให้ครูใหญ่วีมส์เซ็น
ลุงเฟสเตอร์
ไง! เป็นหมาป่าเดียวดายก็มีข้อดีนะ
ได้ใช้ชีวิตตามกฎของตัวเอง อยากทำอะไรก็ทำ
ดูลุงเป็นตัวอย่างสิ
ฮัลโหล ต้องขอคุยด้วยหน่อย
ไม่ ต้องคุยเดี๋ยวนี้
ครับ รู้ว่าอยู่ตรงไหน
โอเค เดี๋ยวไปเจอที่นั่นในอีกสัก 20 นาที
โอเค บาย
นายคุยกับใคร
- ไม่ใช่เรื่องของเธอ - ฉันรู้แล้วว่านายเป็นตัวอะไร เซเวียร์
ช่วยไม่ต้องมายุ่งกับฉันทีได้มั้ย
แอบใส่เครื่องติดตามไว้รึยัง
ไม่ต้องห่วง ลุงเฟสเตอร์จัดการแล้ว
โอเค ออกเดินทางกันเลย
(กองทัพนุ้งหมาป้าเพนนี!)
อะไรล่ะ
ก็เก็บได้ระหว่างหนีออกจากเมือง
หลานก็รู้ ลุงชอบเดินทางแบบไม่มีใครรู้จัก
มาเร็ว ไปกันเลย
ไง มีอะไรเร่งด่วน
เกิดอะไรขึ้น
ผมฝันเห็นคุณตาย
ขึ้นรถมาก่อน
ครูใหญ่วีมส์ หนูจำเป็น ต้องคุยกับคุณเรื่องหมอคินบ็อทท์
เวนส์เดย์ เราคุยเรื่องเธอกันอยู่พอดี
มาไวเหมือนผีบอก
ผีบอกผีเลยมา
หมอคินบ็อทท์กำลังคุยเรื่องผลประเมินเธอ
ฉันต้องเซ็นรับทราบก่อนคุณหมอจะส่งให้ศาล
แล้วผลเป็นยังไงคะ คุณหมอ หนูหายแล้วหรือยัง
ดีใจที่เธอมองเป็นเรื่องตลกนะ เพราะผู้พิพากษาที่รับคดีของเธอคงไม่ตลกด้วย
ฉันอธิบายให้หมอคินบ็อทท์ฟังแล้ว
ช่วงนี้เธอมีความพยายามเล็กๆ แต่ก็มีความหมาย
ในการเปิดใจรับครอบครัวใหม่ที่เนเวอร์มอร์
ค่ะ
คิดว่าน่าจะไปถึงขั้นที่เกือบกอดกันได้แล้ว
หนูไปอ่านเรื่องเกี่ยวกับการสะกดจิตบำบัดมา
นั่นอาจเป็นเทคนิคที่ดี ที่จะปลดล็อกเวนส์เดย์ในตัวหนู
คุณเป็นสาวกวิธีนี้รึเปล่า
เป็นจ้ะ ชอบมาก
ขอปรบมือให้การยอมดำดิ่งเข้าไปในใจตัวเอง
แล้วเจอกันวันจันทร์นะ
ตอนนั้นค่อยเริ่ม
มีเรื่องอะไรที่ต้องคุยด่วนกันแน่ เวนส์เดย์
รอได้ค่ะ
ขอตัวก่อน
มีการบ้านต้องไปทำให้เสร็จ
(คาเฟ่และเบเกอรี่ - เวเธอร์เวน เจริโค เวอร์มอนต์)
คินบ็อทท์ต้องเป็นนายของเซเวียร์แน่
ไฮด์จะกบดาน จนกว่าเหตุสะเทือนขวัญจะปล่อยมันออกมา
หรือปลดล็อกผ่านการใช้สารเคมี หรือสะกดจิต
ฟังอยู่รึเปล่า
หมอต้องไปรู้เข้าว่าเขาเป็นไฮด์ และใช้การสะกดจิตบำบัดปลดล็อก
นั่นจะอธิบายการรักษาแบบลับๆ
คิดว่าเด็กหลังเคาน์เตอร์จับลุงได้ละ
จริงด้วย เขาเดินมาแล้ว
เดี๋ยวรัดคอให้สลบแบบโรมาเนีย
- คุ้มกันด้วย - ใจเย็น
เขาไม่ได้สนใจลุงหรอก
ทำควอดมาให้ ร้านเลี้ยง
อ้าว ขอบใจไอ้หนู
ช่วยเติมนี่ให้ด้วยนะ
ไทเลอร์ นี่ลุงเฟสเตอร์
สวัสดีครับ ยินดีที่…
นั่นคือ…
เรียกว่าไฮด์
โห นั่นแหละมัน จากเมื่อคืนนั้น
พ่อนายสั่งไว้ชัดเจนว่าไม่ให้เข้าใกล้ฉัน
ใช่ แต่พ่อไม่อยู่ตรงนี้ แล้วฉันก็พักอยู่
ไฮด์จะหลุดมาได้ต้องมีคนปลดล็อก เป็นนายของมัน
โอ้โฮ
ไทเลอร์
พ่อบอกว่าไง
บอกไว้ก่อน เวนส์เดย์พยายามรักษาระยะห่างแล้ว
ผมเป็นคนที่มานั่งด้วยเอง
ก็ได้
เอานี่ไปแปะให้ทั่วเมือง
เป็นผู้ต้องสงสัยปล้นธนาคาร ชวนขนหัวลุกจริงๆ
- ไม่ได้บังเอิญเจอเขาใช่ไหม - ไม่เจอ
เขาน่าจะเด่นอยู่นะ
ผมจะเอาแปะกระดานไว้ให้
เปลืองน้ำลายทำไม
ขอบคุณ แต่ที่จริงไม่จำเป็นเลย
ก็ ครอบครัวของเธอ… มีสีสัน
ตลกดี เพราะลุงเฟสเตอร์เป็นแกะดำของบ้าน
เขาไม่มีพิษภัย
แล้วเรื่องที่จะนัดเดทใหม่…
ทั้งมีเรื่องสัตว์ประหลาดและลุงมา
นี่ อย่าหาข้ออ้าง
คิดว่าหลังจากเรื่องรอบที่แล้ว เธอติดหนี้ฉันนะ
ฉันแอบออกจากโรงเรียนไม่ได้หรอก ทุกคนจับตามองอยู่
ก็ไม่ต้องออก
ฉันจะไปหาเอง
สามทุ่ม สุสานแคร็กสโตน
ฉันไม่ได้คิดถึงอีนิด
เพื่อนเป็นจุดที่คนใช้โจมตีเราได้
นั่นทำให้เขาเป็นจุดอ่อน
งานของนายคือดูแลบันทึกไว้ระหว่างที่ฉันไม่อยู่
จะรีบกลับให้เร็วที่สุด
นี่ไม่ใช่เดท
เป็นการยื่นหมูยื่นแมว ที่เกือบทำให้เขาโดนกระซวกพุง
เฝ้าบันทึกไว้ให้ดี
คราวก่อนที่คนจัดเซอร์ไพรส์ให้ฉันที่นี่ มันไม่เป็นไปตามแผน
รับประกันว่างานนี้ไม่ทำให้เธอเป็นลมหรอก
แต่เธอก็ต้องหลับตาก่อน
พูดจริงเหรอ
แย่หน่อยที่จริง
ฉันแค่มาเพราะติดหนี้นาย
โอเค เดินระวังๆ
รอตรงนี้ หลับตา
โอเค
ใจเย็น ตรงนี้เลย
แป๊บนะ
โอเค ลืมตาได้แล้ว
อะไร ไม่เคยมีใครพาไปปิกนิกในสุสานเหรอ
ถ้าเปิดหนังหวีดให้ดูจะเป็นไง
เตรียมตัวสยองได้เลย
(ลีกัลลี่บลอนด์)
(ราชินีคืนสู่เหย้า)
นี่รถของผู้ต้องสงสัยแน่ๆ
รถก็ประหลาดเหมือนตัวเขา
โอเค เดินเท้าคงไปได้ไม่ไกล ทุกคนกระจายกันหา
ผมจะไปดูที่ทะเลสาบ
นั่นทรมานจริงๆ
ขอบคุณ
โอเค อย่าเกลียดกันนะ
ฉันจะพูดตรงๆ เลยละกัน…
ฉันอยากให้เราเป็นมากกว่าเพื่อน
เดี๋ยวนายก็เลิกคิด
อย่าทำอย่างนั้นสิ
อย่าทำเหมือนความรู้สึกของฉันไร้ค่า
ฉันเป็นเพื่อนกับใครไม่เก่ง เป็นมากกว่าเพื่อนยิ่งไม่เก่งไปกันใหญ่
ฉันจะเมินนาย เหยียบย่ำหัวใจนาย
และเอาความต้องการ กับประโยชน์ส่วนตัวมาก่อนเสมอ
อยากผลักไสฉันไปยังไงก็เอาเลย ไม่ได้ผลหรอก
ฉันเกือบทำนายตายมาแล้ว
ฉันรอดมาได้
- มือใหม่ดวงดี - ฉันแกร่งกว่าที่เธอคิด
นายกำลังคิดผิด
ก็อาจจะใช่
ผิดแน่ๆ
บ้าอะไรเนี่ย
ไทเลอร์
พ่อ มาทำอะไรที่นี่
ภารโรงเจอมอเตอร์ไซค์ข้างทะเลสาบ
ตรงกับคำบรรยายรถที่โจรปล้นธนาคารขโมยมา
มีเรือแคนูหายไปลำหนึ่ง นึกว่ามันอาจไปซุ่มบนเกาะเรเวน
ฉันไม่ถามนะว่านี่มันอะไรกัน แต่ถือว่าฉันไม่เคยเจอเธอสองคนที่นี่
เข้าใจนะ
ไม่อยากเชื่อ มาเร็ว
บันทึก…
ธิง
ธิง…
ลุงเฟสเตอร์ ลุงเฟสเตอร์ ช่วยที!
ช่วยด้วย ธิงไม่ขยับแล้ว
- เขาโดนแทง - เอาไปวางบนโต๊ะ
ฟื้นสิ ธิง
เขาตายแล้ว เวนส์เดย์
ไม่ ไม่ตาย ธิง
ถ้าได้ยิน…
ถ้าตาย ฉันฆ่านายแน่
ช็อตอีกรอบ
เร็ว! อีกรอบ ขอละ!
เมื่อกี้นึกว่านายบอกศาลาการโจรไปแล้ว
ใครทำร้ายนาย
แทงจากด้านหลัง ไอ้ขี้ขลาด
ฉันสัญญาว่าใครก็ตามที่ทำร้ายนายจะต้องทรมาน
และจะต้องโดนช้าๆ
ยาวนาน
และเจ็บปวดแสบสันต์ที่สุด
หนูเย็บแผลเอง
เขาเจอมอเตอร์ไซค์ของลุงแล้ว นายอำเภอคงอยู่ไม่ไกล ลุงต้องหนี
รอบหน้าช่วยขโมยรถที่ไม่เด่นขนาดนี้ได้มั้ย
มันจะสนุกตรงไหนล่ะ
โอเค คืนนี้จะกบดานที่นี่ก่อน
เฝ้าคนไข้ แล้วพรุ่งนี้จะเริ่มจรลีจรกา
หนูคงได้เจอลุงรอบหน้าตอนขึ้นศาล หรือไม่งั้นก็วันรวมญาติ
หลานเป็นคนโปรดของลุงเสมอ เวนส์เดย์
อย่าลืมบอกพักสลี่ย์ล่ะ
จะได้เป็นเด็กมีปม
ฉันว่านี่คงไม่ใช่การแกล้งกันเฉยๆ
ใครก็ตามที่มารื้อห้องหนู ขโมยบันทึกนาธาเนียล ฟอล์คเนอร์ไปด้วย
นั่นควรจะเก็บไว้อย่างมิดชิดในห้องสมุดไนท์เฉด
แสดงว่ารู้เรื่องบันทึกอยู่แล้ว
งั้นคุณก็รู้ด้วยว่าสัตว์ประหลาดที่เราหาอยู่คือไฮด์
ขอบคุณค่ะครูธอร์นฮิล จากนี้ฉันจัดการเอง
ได้ค่ะ ถ้าต้องการอะไร ฉันอยู่ใกล้ๆ นี่
ฟอล์คเนอร์ศึกษาพวกไฮด์มาหลายปี
เขาอยากประเมินให้รู้แน่ว่า พวกมันเป็นฆาตกรไร้สติ
หรือรู้ตัวดีว่าทำอะไรอยู่
แล้วเขาสรุปว่าไง
เขาโดนไฮด์ฆ่าก่อนที่จะสรุปได้
คนอื่นๆ พยายามสานต่องานวิจัยเขา
แต่ไฮด์มักจะคาดเดาไม่ได้และโหดร้ายรุนแรง
จนกระทั่งโดนแบนอย่างเป็นทางการ จากเนเวอร์มอร์เมื่อ 30 ปีก่อน
คุณรู้มาตลอดว่าสัตว์ประหลาดตนนั้นคือไฮด์
ทำไมถึงไม่บอกนายอำเภอ
เพราะถ้าบอก เนเวอร์มอร์คือจบ ตายสนิท
ปิดถาวร และฉันไม่ยอมให้เกิดในสมัยของฉัน
แต่ฉันไม่ใช่คนเดียวที่กั๊กข้อมูล
ถ้าเธอสงสัยใคร เธอต้องบอกฉัน
ทำไม
ที่ผ่านมา คุณเอาแต่ปั่นหัวว่าหนูผิด หรือไม่ก็ขัดขวางหนู
คุณไม่สนว่าคนตายไปมากแค่ไหน ตราบใดที่ชื่อเสียงของคุณไม่ด่างพร้อย
ฉันกำลังปกป้องครอบครัวเนเวอร์มอร์ ซึ่งก็รวมถึงเธอด้วย แอดดัมส์
มากับฉันนี่
ฉันมีข้อมูลเกี่ยวกับคดีฆาตกรรม นายกเทศมนตรีวอล์คเกอร์
ฉันปรินต์ออกมาจากคอมของพ่อ
ดูเหมือนเขากำลังพยายามแกะรอยคนคนหนึ่ง
ลอเรล เกทส์มั้ง เหมือนจะเริ่มตั้งแต่วันรวมใจ
คงเห็นแล้วจำได้จากงานนั้น
ถ้าเอาตามรายงานของตำรวจอังกฤษ ลอเรลจมน้ำตาย
แต่ไม่เคยมีใครพบศพ
คฤหาสน์เกทส์ถูกซื้อไปเมื่อปีที่แล้ว จากทายาทอาณาจักรลูกกวาดอายุ 90 ปี
จากนั้นเธอก็ตายปริศนา และยกมรดกทั้งหมดให้กับพยาบาล
เทเรซา แอล. กลาว
สลับอักษรแล้วได้ว่า ลอเรล เกทส์
ลอเรลแอบซื้อบ้านเก่ากลับไป
แล้วปลอมตัวกลับมาเจริโคเป็นคนใหม่
ทำไมกัน
เพื่อแก้แค้นคนที่นางโทษว่า ทำให้ครอบครัวล่มสลาย
พ่อของนาย
หมอชันสูตร
พ่อแม่ฉัน
และที่สำคัญสุด เนเวอร์มอร์
แล้วสัตว์ประหลาดมาเกี่ยวอะไรกับเรื่องนี้
สัตว์ประหลาดคือไฮด์ มันทำตามคำสั่งของลอเรล
นางควบคุมมันได้
เธอรู้ใช่มั้ยว่าลอเรลเป็นใคร
เวนส์เดย์ วันนี้เราไม่ได้มีนัดกันนี่
หนูมีของอยากเอามาคืน
เจอในห้องสมัยเด็กของคุณ
หนูรู้ว่าคุณคือลอเรล เกทส์ และกลับมาเจริโคเพื่อจะล้างแค้น
นายกเทศมนตรีวอล์คเกอร์ก็รู้ คุณถึงจำเป็นต้องฆ่าเขา
จะมีใครสะดวกเดินเข้าออกโรงพยาบาล โดยไม่มีใครสงสัย
มากกว่าจิตแพทย์ที่บอกว่าเข้าไปเยี่ยมคนไข้อีกคน
เธอจะกล่าวหาว่าฉันฆ่านายกเทศมนตรีจริงเหรอ
ดอกไม้ที่เอาไปเยี่ยมไข้ยูจีนเป็นจุดที่คุณพลาด
นั่นเป็นดอกไม้พันธุ์เดียว กับที่หนูเจอข้างเตียงวัยเด็กของคุณ
ฉันไม่รู้เลยจริงๆ ว่าเธอพูดเรื่องอะไร
มีเหตุผลเดียวที่จิตแพทย์ ซึ่งมีคุณสมบัติดีพร้อมเกินไปอย่างคุณ
ยอมมาอยู่ในเมืองไกลปืนเที่ยงอย่างเจริโค
คือที่นี่ทำให้คุณสามารถคืบคลาน เข้าไปในใจพวกนอกกรอบเด็กมีปัญหา
จนกว่าจะเจอคนที่คุณปั่นหัวให้ช่วยล้างแค้นได้
จะบอกให้นะ
ฉันไม่ว่างรับมือกับจินตนาการหลอนของเธอ
ฉันมีคนไข้ที่อยู่ในภาวะฉุกเฉิน
ใคร เซเวียร์เหรอ
หนูรู้เรื่องการรักษาลับๆ ในรถของคุณแล้ว
หนูยังเจอถ้ำที่คุณทำการบำบัด เพื่อปลดล็อกไฮด์ของเขาด้วย
เธอล้ำเส้นไปมาก
รู้ไหมว่าไฮด์คาดเดายากจนอันตรายแค่ไหน
แผนของคุณคือจับเซเวียร์เข้าโรงพยาบาล ก่อนเขาจะแว้งกัดคุณ
เวนส์เดย์ เธอต้องการความช่วยเหลือ
มากกว่าที่ฉันจะช่วยได้
จะโทรหาใคร เซเวียร์เหรอ
ผู้พิพากษาเรย์โนลด์ส
ฉันจะแนะนำให้เธอเข้าสถานบำบัดจิตเยาวชน เพื่อสังเกตอาการ
ขอร้อง เราทั้งคู่รู้ดีนะ เข้าไปอาทิตย์เดียวหนูก็คุมที่นั่นได้แล้ว
หมดเวลาแล้ว ลอเรล
ครูใหญ่วีมส์คะ นี่วาเลอรี่ คินบ็อทท์
เวนส์เดย์ แอดดัมส์เพิ่งบุกมาที่คลินิกฉัน
ฉันไม่รู้ว่าวันนี้มีนัดรักษาเวนส์เดย์
ไม่มีค่ะ พฤติกรรมของเธอก็ไร้เหตุผลโดยสิ้นเชิง
หมอคินบ็อทท์
(โรงพยาบาลกลางเจริโค) (ห้องฉุกเฉิน)
เธอตายแล้ว
หมอคินบ็อทท์ตายแล้ว
เรื่องนี้ต้องจบ
เอางี้นะ ห้ามเธอมายุ่งกับที่ของฉัน
นายต้องหัดฟังคำแนะนำตัวเอง
นายทิ้งนั่นไว้ในห้องฉัน
ที่จริง ทิ้งไว้ในธิงเลย
นายบำบัดกับคินบ็อทท์มานานแค่ไหนแล้ว
นี่เธอ…
ฉันจะพูดอะไรได้ ต้องใช่อยู่แล้ว เธอแอบดูฉันอยู่ใช่มั้ย
เพราะฉันเป็นผู้ร้ายในจินตนาการของเธอ
พ่อคิดว่าสุขภาพจิตของฉัน เป็นปัญหาพีอาร์ที่พ่อต้องจัดการ
พ่อไม่อยากให้ลูกที่เป็นเด็กมีปัญหา ได้ลงข่าวซุบซิบคนดัง
ฉันไม่ได้เข้าไปในห้องเธอ
จะเชื่อหรือไม่ก็ตามใจ
ฉันไม่สน
นายวาดรูปเก่งขึ้นนะ
ฉันชอบรูปนี้เป็นพิเศษ
รู้สึกเหมือนนายผ่านประสบการณ์นั้นมา
- ต้องการอะไร - ฉันเป็นฝ่ายถาม
ทำไมยาพ่นหอบของโรวันถึงอยู่ในเพิงของนาย
หรือแว่นตาของยูจีน
หรือรูปแอบถ่ายที่นายถ่ายฉัน
- ไม่นะ นั่น… - อ้อ อย่าลืมของชิ้นล่าสุด
สร้อยคอของคินบ็อทท์
- มีคนเอามาวางไว้ใส่ความฉัน - หยุด!
วางมีดลงแล้วคุกเข่า
ใส่กุญแจมือเลย
- คุณมีสิทธิ์จะไม่พูด - อะไรนะ
ทุกคำที่พูดจะถูกใช้กับคดีในศาล
คุณมีสิทธิ์จ้างทนาย
ถ้าไม่สามารถจ่ายค่าทนายได้ รัฐจะจัดหาให้
ขอบคุณมากที่ช่วย แอดดัมส์
เธอ! เธอใส่ความฉัน!
ผมถูกใส่ร้าย
ฉันน่าจะปล่อยให้โรวันฆ่าเธอ
ไง
เธอกลับมาแล้ว
ฉันไปแค่ไม่กี่วัน แต่ห้องเละสนิท
แล้วธิงก็เกือบตาย ต้องมีคนคอยดูแลเธอสองคน
- แล้วที่จะไปอยู่กับโยโกะล่ะ - โยโกะก็ดี
ฉันแค่ตัดสินใจว่าชีวิตต้องมีเส้นแบ่งกันบ้าง
ไม่ต้องแปะเทป
อย่าบอกนะว่าเวนส์เดย์ แอดดัมส์ เริ่มใจอ่อนแล้ว
ไม่มีวัน
เรียกว่าพัฒนาแล้วดีกว่า
แหม ลดระยะห่างจากเทปกาวทีละนิดก็ยังดี
ทำไมจู่ๆ ถึงเปลี่ยนใจ
เพราะเราไปกันได้
ไม่น่าจะเข้ากันได้ แต่จริงๆ มันได้
เหมือนเรื่องประหลาดในมิตรภาพพิลึกแปลกๆ
ทุกอย่างที่เธอว่าฉันไว้ มันจริง
แต่ฉันไม่คิดจะขอโทษหรอก
ไม่ทำแล้ว
นั่นคือตัวตนของฉัน
ธิงบอกว่าเขาคิดถึงเธอ
ฉันก็คิดถึงเขา
เสียใจด้วยเรื่องเซเวียร์
ฉันไม่เสียใจ เขาทั้งโกหกและเป็นฆาตกร
อีกอย่าง… ไม่มีอะไรเหมือน ความรู้สึกที่ซ.ต.พ.แล้วว่าฉันถูก
เว้นแต่ถ้ามีคนช่วยรับรู้ว่าเธอคิดถูก
ธิงอาจจะแอบเม้าท์เรื่องที่เธอไปเดทกับไทเลอร์
เป็นยังไงบ้าง
ถูกขัดจังหวะก่อน
แต่ได้ข่าวว่าคืนนี้ไทเลอร์ทำงานกะดึก
ร้านปิดแล้ว
งั้นก็ควรล็อกประตู
ข้างนอกมีพวกจิตป่วนเยอะนะ
ฮื่อ พ่อเล่าเรื่องที่เกิดกับเซเวียร์แล้ว
บ้าบอชะมัด
หมอนั่นดูปกติตลอดเลย
แบบ ปกติสำหรับพวกนอกกรอบ
ก็อย่างว่า…
เรื่องนั้นทำให้ฉันประเมินสถานการณ์ใหม่
เช่นเรื่องอะไรบ้าง
เช่นฉันไว้ใจใครได้บ้าง
แปลว่าเธอพร้อมจะเป็นมากกว่าเพื่อนแล้วเหรอ
อ้าว!
โอเครึเปล่า
ฉันต้องไปก่อนละ
อะไรนะ
เป็นอะไรไป
เวนส์เดย์!
แน่นอน ผู้ชายคนแรกที่ฉันจูบ
ต้องกลายเป็นสัตว์ประหลาด ฆาตกรต่อเนื่องโรคจิต
ฉันคงมีสเปคแหละ
คำบรรยายโดย ศันสนีย์ โอบอ้อม